APEC ก่อตั้งและดำเนินงานมาเป็นเวลาครบ 20 ปีแล้ว
การมีฐานะเป็นเวทีระดับแนวหน้า ในด้านการส่งเสริมการค้าและการลงทุนของ กลุ่มความร่วมมือทางเศรษฐกิจภาคพื้นเอเชีย และแปซิฟิกหรือเอเป็กดำเนิน
ผู้สื่อข่าว วอยซ ออฟ อเมริกา แดเนียล เชิร์ฟ (DanielSchearf) ส่งรายงานจากสิงคโปร์ ซึ่งเป็นเจ้าภาพจัดการประชุมเอเป็กอยู่ในขณะนี้ว่าประเทศสมาชิกของเอเป็กที่อยู่ทางย่านแปซิฟิกกำลังพิจารณาเรื่องอนาคตของกลุ่ม และวิธีการที่ทำให้กลุ่มสามารถรับมือกับการท้าทายที่มีต่อการค้าของโลกได้ การตั้งเอเป็กทำกันที่ออสเตรเลียเมื่อปีพุทธศักราช2532เพื่อส่งเสริมให้มีการเปิดตลาดและค้าขายกันอย่างเสรีทั่วภาคพื้นเอเชียและแปซิฟิก รัฐมนตรีว่าการกระทรวงการต่างประเทศออสเตรเลียสตีเฟ่น สมิธ กล่าวในวันอังคารว่า ในตอนนั้น ภาษีศุลกากรอยู่ในอัตราตั้งแต่ 15 ถึง20 เปอร์เซ็นต์ แต่การตั้งเอเป็กช่วยให้อัตราภาษีศุลกากรโดยเฉลี่ยอยู่ที่ระดับไม่ถึง5 เปอร์เซ็นต์ รัฐมนตรีว่าการกระทรวงการต่างประเทศออสเตรเลียสตีเฟ่น สมิธกล่าวไว้ตอนนี้ว่า "เมื่อมองย้อนหลังไป 20 ปีจะเห็นได้ว่าเอเป็กดำเนินมาตรการต่างๆได้อย่างดีมากๆ ทีเดียว และผมคิดว่าข้อเท็จจริงที่ว่ามีผู้มาร่วมการประชุมระดับอาวุโสที่สุดต่อไปเรื่อยๆและมีประชาชาติที่ยังอยากเข้าเป็นสมาชิกเป็นหลักฐานที่ส่อให้เห็นถึงประสิทธิภาพของเอเป็กได้อย่างดีที่สุด" ตอนตั้งเอเป็กนั้นมีประเทศสมาชิก 12 รายแต่ตอนนี้มีประเทศสมาชิกทั้งหมด 21 รายรัฐมนตรีว่าการกระทรวงการต่างประเทศออสเตรเลีย สตีเฟ่น สมิธกล่าวว่าเรื่องที่ท้าทายเอเป็กอยู่เรื่องหนึ่งก็คือเรื่องการตัดสินใจว่า จะให้ประเทศไหนเข้าเป็นสมาชิกหลังจากมีการยกเลิกการตรึงจำนวนประเทศสมาชิกใหม่ในปีพุทธศักราช 2554 และว่าออสเตรเลียสนับสนุนการที่อินเดียจะเข้าเป็นสมาชิกของเอเป็กเพราะเขาคิดว่าผลงานด้านเศรษฐกิจ ที่อินเดียทำสำเร็จไปแล้วนั้นควรเป็นที่ยอมรับนับถือกันมากยิ่งกว่านี้ แต่ยังไม่ทราบชัดว่าในหมู่ประเทศสมาชิกเอเป็กรายอื่นๆนั้นสนับสนุนเรื่องที่อินเดียจะเข้าเป็นสมาชิกเอเป็กมากน้อยแค่ไหน? ในการประชุมนอกรอบหลายครั้งเป็นลำดับ ระหว่างที่มีการประชุมของบรรดาเจ้าหน้าที่อาวุโสของเอเป็กในวันอังคารนั้นบรรดาผู้ที่กล่าวปราศัย ตั้งข้อสังเกตว่าในขณะที่เอเป็กเพ่งไปที่เรื่องการค้าแต่การประชุมของเอเป็ก ก็ส่งเสริมให้มีการเจรจาพาทีด้านการเมืองกันด้วย ประธานของธนาคารโลก โรเบิร์ต โซลลิคกล่าวว่าเอเป็กช่วยให้มีการเจรจาระหว่างนานาประเทศและจีนหลังจากทหารรัฐบาลจีน สังหารผู้ประท้วงรอบเขตจัตุรัสเทียนอันเหมินไปนับร้อยๆราย เสียง เขากล่าวไว้ตอนนี้ว่า "หลังจากเกิดเหตุการณ์ในเมืองจีนเมื่อปีพุทธศักราช2532 แล้ว การให้จีน ใต้หวันและฮ่องกงเข้าเป็นสมาชิกเอเป็กในปีพุทธศักราช 2534 นับว่าเป็นการติดต่อครั้งแรกระหว่างนานาประเทศและจีนและปรากฎว่าเรื่องนั้นส่งเสริมให้จีนเกิดแนวคิดที่จะคบหากับประเทศต่างๆซึ่งขณะนี้ขยายวงออกไปอย่างกว้างขวางทีเดียว ส่วนองค์การในภูมิภาคอีกแห่งหนึ่ง คือสมาคมประชาชาติเอเชียตะวันออกเฉียงใต้หรือสมาคมอาเซียนก็เกรงว่าตนจะโดนบดบังรัศมี แต่แม้ว่าในขณะนี้ประชากรโลก และการค้าโลกกว่าร้อยละ40และการผลิตของโลกกว่าร้อยละ 50จะอยู่ทางประเทศสมาชิกเอเป็กก็ตามแต่เอเป็กยังคงเพ่งไปที่เรื่องการส่งเสริมการค้าในขณะที่สมาคมอาเซียนนั้นส่งเสริมด้านการร่วมมือกันทุกรูปแบบ รัฐมนตรีคลังและรัฐมนตรีการค้าของประเทศสมาชิกเอเป็กและนักธุรกิจชั้นนำในภาคพื้นเอเชียและแปซิฟิกจะประชุมกันในสัปดาห์หน้า